ཡུ་གུར་རིགས་ནི་གཙོ་བོ་ཞིན་ཅང་ཡུ་གུར་རིགས་རང་སྐྱོང་ལྗོངས་ཀྱི་ཐ་ལི་མུའུ་གཞོང་སའི་མཐའ་འཁོར་དང་ཐེན་ཧྲན་རི་བོའི་བྱང་ཕྱོགས་ས་ཁུལ་དུ་འཚོ་ལ།རང་མི་རིགས་ཀྱི་ཁྱད་ཆོས་ལྡན་པའི་གོམས་སྲོལ་ཞིག་ཆགས་ཡོད།ཁམས་གསོའི་བསམ་བློ་ཡང་ཁོ་ཚོའི་གོམས་སྲོལ་དང་འདྲེས་ཡོད།འོ་ཇ་ནི་ཡུ་གུར་རིགས་ཀྱི་བཟའ་བཏུང་གི་འཚོ་བཅུད་དང་ཉིན་རྒྱུན་འཚོ་བའི་ཐད་མེད་དུ་མི་རུང་བའི་བཏུང་བ་ཞིག་ཡིན།ཁོ་ཚོས་ཟ་མ་མ་ཟོས་ན་ཆོག་ཀྱང་ཇ་མ་བཏུངས་ན་མི་ཆོག་པར་བཤད།མཐོ་སྒང་དུ་འཚོ་བའི་ཁོ་ཚོར་མཚོན་ན་བཟའ་བ་ལ་ཤ་མང་ལ་སྔོ་ཚོད་ཉུང་བས།འོ་ཇས་ཟས་འཇུ་རོགས་བྱེད་པར་མ་ཟད།དགུན་ཁར་གྲང་ངར་ཡང་འགོགདབྱར་ཁར་ནི་ཚ་བ་འཇོམས་ཤིང་སྐོམ་པ་སོད།འོ་ཇ་ལ་ཕོ་བའི་མེ་དྲོད་གསོ་ཞིང་མཁལ་མ་སྲོ་བ།དྲི་ཞིམ་ལ་རླུང་དང་ཁྲག་རྒྱུ་བ།རིག་པ་དྭངས་ཤིང་སེམས་བདེ་བ་སོགས་ཀྱི་ནུས་པ་དང་ལྡན།དེ་མིན་ཞིན་ཅང་ལ་སིལ་ཏོག་གི་རིགས་ཀྱང་མང་བས།ཁོ་ཚོ་ཀྭ་མངར་མོ་དང་རྒུན་འབྲུམ།གྲོ་སིལ།སྟར་ཀ་སོགས་བཟའ་བར་ཤིན་ཏུ་དགའ།སིལ་ཏོག་དེ་རིགས་ལ་རླུང་ཁྲག་གསོ་བ་དང་མིད་པ་བསལ་བ།ལུད་པ་བསལ་བ།གློ་དང་རྒྱུ་མ་འདག་པར་བྱེད་པའི་ནུས་པ་ལྡན་པ་ཡིན།